Med temperaturer under minus syv grader har vi haft en usædvanlig kold morgen for årstiden.

I store dele af landet er man stået op til is på bilruderne og rim i græsset, og det er ingen aprilsnar, hvis man kan se sit termometer vise temperaturer under minus fem grader. Vi er her på den første morgen i april stået op til, at der er frostvejr i det meste af landet. Det klare vejr, rolige vindforhold og oprindelig kold og tør polarluft over Danmark er ingredienserne i den kolde morgen, hvor det har været koldest i Østjylland. Morgenens laveste temperatur er målt i Horsens, hvor termometeret tildigt mandag morgen viste -7,2 grader. Det er så usædvanlig kulde i årets fjerde måned, at vi skal seks år tilbage i tiden for at find en koldere aprilmorgen. Det er den laveste temperatur målt i april siden 2013, hvor termometeret dengang nåede ned på -8,4 grader. Mange steder med vinterlig kulde Også andre steder har det været vinterligt koldt. I Billund har man været nede på -6,4 grader, mens temperaturen i Isenvad ved Ikast blev målt til -6,2 grader. På Sjælland var det koldest ved Roskilde og i Sjælsmark, hvor termometeret begge steder nåede ned på -4,8 grader. Langt fra iskold kulderekord På trods af de relativt lave temperaturer er der dog endnu langt ned til aprilmåneds kulderekord. Den lyder på isende -19,0 grader, som blev målt tilbage i 1922. Årets laveste temperatur blev med -10,6 grader målt den 29. januar. Også vintervejr sidste år Sidste år var den første april - som samtidig var påskedag - også vinterlig. Hen over den sydlige del af landet faldt der store mængder sne, og på Fyn stod man påskemorgen op til et snedække på 25 centimeter , og den efterfølgende nat faldt temperaturen til -6,8 grader.